امریکی تعلیمی اداروں میں ہلاکت خیز فائرنگ کی تاریخ
حالیہ برسوں میں امریکی تعلیمی اداروں میں فائرنگ کے متعدد واقعات پیش آچکے ہیں جن میں کئی بے گناہ افراد لقمہ اجل بن گئے
پیر کے روز امریکی ریاست اوہائیو کےایک ہائی اسکول میں فائرنگ کا واقعہ گذشتہ 11 ماہ کے مہلک واقعات میں سے ایک ہے۔ حالیہ برسوں کے دوران امریکی اسکولوں اور یونیورسٹیوں میں فائرنگ سے کئی افراد ہلاک ہوچکے ہیں ، جن کی تفصیل یہ ہے۔ 8 دسمبر 2011ء: ورجینیا ٹیک یونیورسٹی میں 2 افراد ہلاک 10 مئی 2011ء: ریاست کیلی فورنیا کی سین ہوزے اسٹیٹ یونیورسٹی میں 3 افراد ہلاک ۔ 5 جنوری 2011ء: ریاست نبراسکا کے ملرڈ ساؤتھ ہائی اسکول میں 2 افراد ہلاک ۔ 9 مارچ 2012ء: اوہائیو اسٹیٹ یونیورسٹی میں 2 افراد ہلاک۔ 27 اکتوبر 2010ء: یونیورسٹی آف سینٹرل آرکنسا میں 2 افراد ہلاک 14 فروری 2008ء : یونیورسٹی آف ناردرن الی نوائے میں 6 افراد ہلاک۔ 8 فروری 2008ء: یوزیانا ٹیکنیکل کالج میں 3 افراد ہلاک۔ 16 اپریل2007ء: ورجینیا ٹیک یونیورسٹی میں 33 افراد ہلاک۔ 2 اکتوبر 2006ء: ریاست پنسلوانیا کے ایمش اسکول میں 6 افراد ہلاک